{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt natječaja za provedbu Podmjere 4.1. »Potpora za ulaganja u poljoprivredna gospodarstva« – provedba tipa operacije 4.1.1 »Restrukturiranje, modernizacija i povećanje konkurentnosti poljoprivrednih gospodarstava« - ulaganja u reprocentre u sektoru svinjogojstva"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"BELJE PLUS d.o.o."," ","Komentar Visina javne potpore: Natječajem je definirana visina javne potpore od maksimalno 3.000.000 EUR za velike korisnike. Predlaže se povećanje dozvoljene visine javne potpore na 6.000.000 EUR za velike korisnike što bi omogućilo ulaganje u kapacitete za svinjogojstvo u većem obujmu nego što je trenutno dozvoljeno, odnosno investicije koje bi omogućile povećanje kapaciteta RH u području svinjogojstva. Povećanjem visine javne potpore za velike korisnike ne bi se oštetili mikro, mali i srednji korisnici s obzirom da navedeno ne utječe na njihovu alokaciju, a istovremeno bi se osiguralo iskorištenje svih raspoloživih sredstava.\n\n Komentar Kriterij bodovanja: Kriterij bodovanja za velike korisnike je neusklađen i tražimo da se 4.1.1.  prilagodi u skladu s 4.1.2., odnosno da se s većim brojem bodova boduju veća gospodarstva     ( Prilog 2.b. Kriterij odabira veliki gospodarstvenici). Obzirom na cilj RH koji se odnosi na samodostatnost, veći projekti ujedno znače i značajnije povećanje kapaciteta u ovom sektoru. Obeshrabrivanje značajnijih ulaganja (koji su preko 500 krmača) je suprotno ciljevima RH, pogotovo uzevši u obzir da se radi o bodovanju isključivo velikih korisnika.","Nije prihvaćen","Maksimalna visina javne potpore određena je Programom ruralnog razvoja Republike Hrvatske za razdoblje 2014. – 2020. i iznosi 3.000.000 EUR za ulaganja u sektor svinjogojstva za ulaganja u građenje i/ili opremanje objekata za tov svinja i/ili repro- centara.\nDodatno, kako bi se osigurala ravnomjerna raspodjela sredstava te dostupnost sredstava za poljoprivredna gospodarstva s manjim proizvodnim kapacitetima, Programom ruralnog razvoja propisano je da velika poljoprivredna gospodarstva za ovaj tip operacije na raspolaganju imaju najviše 50% planiranih sredstava.\nOsim toga, povećanjem visine javne potpore po projektu smanjuje se ukupan broj korisnika ovoga Natječaja, a Ministarstvo poljoprivrede je u obvezi realizirati ciljeve definirane Programom ruralnog razvoja, odnosno dostići zadane pokazatelje u kontekstu tipa operacije 4.1.1.\nMinistarstvo poljoprivrede će u skladu s analizom stanja i utvrđenim potrebama te raspoloživim sredstvima, uzeti u razmatranje mogućnost povećanja visine potpore za ulaganja u sektoru svinjogojstva u novom programskom razdoblju od 2021. - 2027. godine.\n\nKriteriji odabira izrađeni su u skladu s načelima za odabir projekata navedenim u Programu ruralnog razvoja. Ministarstvo poljoprivrede kao Upravljačko tijelo Programa ruralnog razvoja je prijedlog kriterija odabira u skladu s Poslovnikom o radu Odbora za praćenje provedbe Programa ruralnog razvoja Republike Hrvatske za razdoblje 2014. – 2020- godine, uputilo u pisanu proceduru na mišljenje članovima Odbora za praćenje. \nKriteriji odabira usuglašeni su sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\n\nZahvaljujemo se na dostavljenim prijedlozima koje u ovom trenutku, zbog prethodno spomenutog ne možemo prihvatiti, ali ćemo prilikom izrade kriterija odabira u narednim natječajima svakako uzeti u obzir."]
[2,"OSATINA GRUPA d.o.o."," ","Predlaže se izmjena danih razreda za mikro, male i srednje odnosno velike korisnike na način:\nmikro, mali i srednji korisnici 8.000-700.000 Eur, veliki iznad 700.000 Eur\nMali korisnici:\nKriterij veličine gospodarstva (EUR SO):\n1.1) 15.000-250.000\n1.2) 250.000-700.000\n1.3) 8.000-14.999\nKriterij duljine poslovanja korisnika u sektoru svinjogojstva zamijeniti kriterijem uspješnosti poslovanja\n5.1) više od 5%\n5.2) 2-5%\n5.3) 0,1-2%\nKapacitet reprocentra - ispravak s 22 na 16 bodova\n5.1) 40-120 krmača - ispravak s 22 na 16 bodova\n5.2) 120-250krmača -  ispravak s 20 na 14 bodova\n5.3) 250-500 krmača - ispravak s 18 na 12 bodova\nKriterij ulaganja  područjima s prirodnim ograničenjima i ostalim posebnim ograničenjima - ispravak s najviše 3 na 9 bodova:\n8.1) ispravak s 3 na 9 bodova\n8.2) ispravak s 2 na 6 bodova\n8.3) ispravak s 1 na 3 boda\nMladi poljoprivrednici \n9.2) ispravak 6 bodova na 2 boda\n\nVeliki korisnici:\nKriterij veličine gospodarstva (EUR SO): \n1.1) 700.000-1.000.000\n1.2) 1.000.000 - 1.500.000\n1.3) 1.500\nKriterij duljine poslovanja korisnika u sektoru svinjogojstva zamijeniti kriterijem uspješnosti poslovanja\n4.1) više od 5%\n4.2) 2-5%\n4.3) 0,1-2%\nKapacitet reprocentra - ispravak s 22 na 16 bodova\n5.1) 250-500 krmača - ispravak s 22 na 12 bodova\n5.2) 501-1000 krmača -  ispravak s 20 na 14 bodova\n5.3) >1000 krmača - ispravak s 18 na 16 bodova\nKriterij ulaganja  područjima s prirodnim ograničenjima i ostalim posebnim ograničenjima - ispravak s najviše 3 na 9 bodova:\n7.1) ispravak s 3 na 9 bodova\n7.2) ispravak s 2 na 6 bodova\n7.3) ispravak s 1 na 3 boda\nMladi poljoprivrednici \n8.2) ispravak 6 bodova na 2 boda","Nije prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja. \nMinistarstvo poljoprivrede kao Upravljačko tijelo Programa ruralnog razvoja je prijedlog kriterija odabira u skladu s Poslovnikom o radu Odbora za praćenje provedbe Programa ruralnog razvoja Republike Hrvatske za razdoblje 2014. – 2020- godine, uputilo u pisanu proceduru na mišljenje članovima Odbora za praćenje. \nKriteriji odabira usuglašeni su sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\n\nZahvaljujemo se na dostavljenim prijedlozima koje u ovom trenutku, zbog prethodno spomenutog ne možemo prihvatiti, ali ćemo prilikom izrade kriterija odabira u narednim natječajima svakako uzeti u obzir."]
[3,"Krešimir Kuterovac"," ,\n1. PREDMET, SVRHA I IZNOS RASPOLOŽIVIH SREDSTAVA NATJEČAJA","Tablica bodovanja veliki korisnici kod kapaciteta reprocentra predvidio je bodovanje iz kojih se ne vidi koja je politika Ministarstva kod gradnje velikih svinjogojskih repro farmi . Najveći broj bodova daje se za kapacitet od 250-500 krmača, nakon toga 500-1000 pa nakon ovoga idu bodovi za farme > 1000 krmača. Iz ovoga proizilazi da je politika MPS da veliki korisnici trebaju graditi farme  \"malog\" kapaciteta  . Mislimo da je po pitanju efikasnosti i ekonomičnosti  gradnje i rada svinjogojskih farmi velika farma treba biti > 1000 krmača te da bi trebalo dati prednost u bodovanju većim kapacitetima. \nPredlažemo\n5.1. > 1000  krmača 22 boda\n5.2 500 - 1000 krmača 20 bodova\n5.3  250- 500  krmača 18 bodova \n5.4 100 - 250 krmača 14 bodova","Nije prihvaćen","Kriteriji odabira izrađeni su u skladu s načelima za odabir projekata navedenim u Programu ruralnog razvoja.\nMinistarstvo poljoprivrede kao Upravljačko tijelo Programa ruralnog razvoja je prijedlog kriterija odabira u skladu s Poslovnikom o radu Odbora za praćenje provedbe Programa ruralnog razvoja Republike Hrvatske za razdoblje 2014. – 2020- godine, uputilo u pisanu proceduru na mišljenje članovima Odbora za praćenje. \nKriteriji odabira usuglašeni su sa članovima Odbora za praćenje Programa ruralnog razvoja Republike Hrvatske za razdoblje 2014. - 2020. godine i u ovom trenutku ne mogu se mijenjati.\n\nZahvaljujemo se na dostavljenim prijedlozima koje u ovom trenutku, zbog prethodno spomenutog ne možemo prihvatiti, ali ćemo prilikom izrade kriterija odabira u narednim natječajima svakako uzeti u obzir."]
[4,"Finesa Grupa d.o.o.","2. POSTUPAK DODJELE POTPORE,\n2.1. Uvjeti prihvatljivosti korisnika u postupku dodjele potpore","Da li će se omogućiti prijava na natječaj i onima koji imaju projekt u provedbi u sektoru tovnog govedarstva, a zainteresirani su za prijavu i na ovaj natječaj? Odluka o rezultatu administrativne kontrole u sektoru tovnog govedarstva čekala se duže, od natječajem propisanih 120 dana.","Nije prihvaćen","U ovom trenutku nismo u mogućnosti omogućiti korisnicima, koji imaju u provedbi prethodno odobreni projekt u sklopu ovoga tipa operacije, prijavu na ovaj Natječaj jer bi to bilo u suprotnosti s člankom 10. stavkom 1. točkom j) Pravilnika o provedbi mjera Programa ruralnog razvoja Republike Hrvatske za razdoblje 2014. – 2020. („Narodne novine“, br. 91/2019 i 37/2020). \nNaime, člankom 10. stavkom 1. točkom j) Pravilnika propisano je da se korisnikov zahtjev za potporu/isplatu odbija u slučaju kada korisnik ima odobren zahtjev za potporu na prethodnim natječajima za isti tip operacije, a nije podnio konačni zahtjev za isplatu niti zahtjev za odustajanjem za prethodno odobreni zahtjev za potporu prije podnošenja sljedećeg zahtjeva za potporu, osim kod projekata suradnje koje provodi odabrani LAG. \nMinistarstvo poljoprivrede kao Upravljačko tijelo Programa ruralnog razvoja u obvezi je osigurati ravnomjernu raspodjelu raspoloživih sredstava svim korisnicima Programa ruralnog razvoja. \n\nZahvaljujemo se na dostavljenom prijedlogu i upitu, čiju primjenu ćemo razmotriti prilikom izrade natječaja u narednom razdoblju."]